


RINKOS DALYVIŲ KONSULTACIJA
DĖL PLANUOJAMO VYKDYTI TARPTAUTINIO VIEŠOJO PIRKIMO 
„METEOROLOGINĖS SKENAVIMO SISTEMOS ĮSIGIJIMAS IR DIEGIMAS“

Lietuvos hidrometeorologijos tarnyba prie Aplinkos ministerijos (toliau — Perkančioji organizacija), vykdo Europos Sąjungos lėšomis finansuojamą projektą „Hidrologinių ir meteorologinių stebėjimų tinklo plėtra, prognozavimo ir perspėjimo priemonių tobulinimas siekiant prisitaikyti prie klimato kaitos“ (toliau — Projektas). Siekdama sudaryti sąlygas suinteresuotiems rinkos dalyviams tinkamai pasirengti Projekto viešajam pirkimui „Meteorologinės skenavimo sistemos įsigijimas ir diegimas“ (toliau – Pirkimas), taip pat vadovaudamasi Lietuvos Respublikos Viešųjų pirkimo įstatymo 27 str. 1 d. kviečia nepriklausomus ekspertus ir/ar rinkos dalyvius, turinčius patirtį ir kompetencijas meteorologinių skenavimo sistemų tiekimo ir diegimo srityje, suteikti išankstines konsultacijas.
Konsultacijos tikslas: gauti rinkos dalyvių nuomonę ir pasiūlymus dėl Pirkimo techninės specifikacijos projekto, kvalifikacinių reikalavimų bei pasiūlymų vertinimo kriterijų ir nustatyti preliminarią meteorologinės skenavimo sistemos įsigijimo ir diegimo kainą.
Konsultacijos paskirtis – pasirengti Pirkimui ir iki Pirkimo pradžios informuoti rinkos dalyvius bei kitus suinteresuotus asmenis apie ketinamą ateityje vykdyti Pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. Konsultacija nėra skelbimas apie Pirkimą ar išankstinis skelbimas apie Pirkimą. Šios konsultacijos paskelbimu dalyviai nėra kviečiami varžytis dėl Pirkimo sutarties. Dalyvavimas konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas konsultacijoje neturi įtakos ir nesuteikia dalyviui prioriteto/pirmenybės Pirkimui, kuris bus vykdomas ateityje, ar jo rezultatams. Konsultacijos dalyviai, nepažeidžiant visų Pirkime dalyvausiančių tiekėjų teisių ir konkurencijos, nepraranda teisės dalyvauti pirkimuose.
Konsultacijos būdas: Konsultaciją planuojama vykdyti mišriu būdu, prašant raštu Centrinės viešųjų pirkimų informacinės sistemos (toliau – CVP IS) priemonėmis pateikti siūlymus/atsakymus į kvietime nurodytus klausimus, numatant, kad Perkančioji organizacija, įvertinusi gautus siūlymus/atsakymus, esant papildomų klausimų gali organizuoti susitikimą su siūlymus pateikusiais rinkos dalyviais. Jei bus priimtas sprendimas organizuoti susitikimą gautų siūlymų ir rekomendacijų aptarimui su rinkos dalyviais, Perkančioji organizacija apie susitikimo organizavimo formą, vietą bei tikslų laiką ir su juo susijusias aplinkybes informuos atskiru pranešimu CVP IS priemonėmis.
Pastabų ir pasiūlymų teikimo tvarka: 
· Perkančioji organizacija prašo teikti konkrečius siūlymus ir rekomendacijas, pateikiant savo siūlymų pagrindimą bei nurodant, kokia pateikta informacija yra konfidenciali (jeigu tokia yra).
· Siūlymai ir rekomendacijos turi būti pateikti ne vėliau kaip iki 2026 m. rugsėjo 18 d. 12 val.
· Apibendrinti konsultacijos rezultatai (rinkos dalyvių siūlymai (nenurodant siūlymą pateikusio subjekto) ir Perkančiosios organizacijos priimti sprendimai) bus paviešinti CVP IS prie rinkos konsultacijos dokumentų ne vėliau kaip iki pirkimo pradžios. 
· Tiekėjo pateikti atsakymai ir siūlymai nelaikytini pasiūlymu Pirkimui ir bus naudojami tik rinkos tyrimo tikslais, siekiant tinkamai pasirengti būsimam pirkimui.
PRIDEDAMA:
1. Priedas Nr. 1, Rinkos dalyvių konsultacijos klausimynas;
2. Priedas Nr. 2 „Techninė specifikacija“ (projektas);
3. Priedas Nr. 3 „Tiekėjų kvalifikacijos reikalavimai“ (projektas);
4. Priedas Nr. 4 „Pasiūlymų vertinimo kriterijai ir sąlygos“ (projektas);

RINKOS DALYVIŲ KONSULTACIJOS KLAUSIMYNAS[footnoteRef:2] [2:  Užtikriname, kad rinkos dalyvio konsultacijos metu rinkos dalyvių / ekspertų pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Jūsų pateikti įkainiai / kaina nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.] 

1. DĖL PIRKIMO OBJEKTO
	Eil. Nr.
	Klausimas
	Rinkos konsultacijos dalyvio atsakymas

	1. 
	Ar techninės specifikacijos projektas yra išsamus, konkretus ir aiškus bei neribojantis konkurencijos? Kokias sąlygas papildomai siūlytumėte įtraukti į techninę specifikaciją, kurių reikėtų atsisakyti arba kurias reikėtų patikslinti?
Prašome pateikti argumentuotas pastabas ir klausimus nurodant konkrečius punktus ir/ar teksto vietas.
	

	2. 
	Ar techninėje specifikacijoje nurodytas meteorologinės skenavimo sistemos tiekimo ir diegimo terminas, Jūsų nuomone, yra tinkamas (ne per ilgas, ne per trumpas)?
Jei ne, koks Jūsų manymu būtų pakankamas terminas ir kodėl?
	

	3. 
	Ar Jums būtų aktualus pirkimo objekto aptarimas gyvai  nuotoliniu būdu?
	

	4. 
	Kokias pagrindines rizikas įžvelgiate planuojamam meteorologinės skenavimo sistemos įsigijimui ir diegimui?
	

	5. 
	Kiti siūlymai ir pastebėjimai
	



2. DĖL KVALIFIKACIJOS REIKALAVIMŲ
	Eil. Nr.
	Klausimas
	Rinkos konsultacijos dalyvio atsakymas

	1.
	Ar turite pastabų kvalifikacinių reikalavimų projektui? 
Prašome pateikti argumentuotas pastabas ir klausimus nurodant konkrečius kvalifikacinių reikalavimų lentelės punktus ir/ar teksto vietas.
	

	2.
	Kokie, Jūsų nuomone, kvalifikacijos reikalavimai turėtų būti keliami, kad išsiaiškinti, ar tiekėjas yra kompetentingas, patikimas ir pajėgus įvykdyti meteorologinės skenavimo sistemos pristatymo ir diegimo sutartį? Prašome pateikti argumentuotus siūlymus.
	

	3.
	Kiti siūlymai ir pastebėjimai
	



3. DĖL PASIŪLYMŲ VERTINIMO KRITERIJŲ
	Eil. Nr.
	Klausimas
	Rinkos konsultacijos dalyvio atsakymas

	1.
	Ar turite pastabų pasiūlymų vertinimo kriterijų ir sąlygų projektui? 
Prašome pateikti argumentuotas pastabas ir klausimus nurodant konkrečius punktus ir/ar teksto vietas.
	

	2.
	Kokie kokybiniai pasiūlymų vertinimo kriterijai ir jų parametrai, Jūsų nuomone, turėtų būti taikomi pirkimo procedūrų metu, kurie sukurtų realią pridėtinę vertę pirkime išrenkat ekonomiškai naudingiausią pasiūlymą?
Pagrįskite.
	

	3.
	Kiti siūlymai ir pastebėjimai
	



4. DĖL PASIŪLYMO KAINOS
	Eil. Nr.
	Klausimas
	Rinkos konsultacijos dalyvio atsakymas

	1.
	Nurodykite, kokia būtų Jūsų siūloma preliminari kaina techninėje specifikacijoje apibrėžtus reikalavimus atitinkančiai meteorologinei skenavimo sistemai įsigyti ir įdiegti.
	

	2.
	Kiti siūlymai ir pastebėjimai
	



5. KITI KLAUSIMAI
	Eil. Nr.
	Klausimas
	Rinkos konsultacijos dalyvio atsakymas

	1.
	Kokius reikalavimus ar sąlygas, rinkos konsultacijos dalyvio nuomone, būtų galima įtraukti į viešųjų pirkimo sąlygas, kad daugiau kvalifikuotų ir patirtį turinčių tiekėjų būtų suinteresuoti pateikti pasiūlymus?
	

	2.
	Prašome pateikti kitą, konsultacijos dalyvio nuomone, svarbią informaciją.

